UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
Meelis Pai ütles "Pealtnägijale" antud intervjuus, et Linnahalli afääris püüdis Keskerakond ja konkreetselt Taavi Aas suunatud projekteerimiskonkursiga raha parteikassasse kantida. Pai sõnul hoidis temast alanud skandaal ära kahtlase konkursi, mis nüüd tehakse uuesti ja läbipaistvalt.
#000004
Kuni viimase ajani oli Meelis Pai linnahalli nõukogu esimees, mille uuenduskuuriks lubati aasta alguses valitsuse tasemel 40 miljonit eurot, millele linn lisab 60. Paraku põhjustas suur raha suure tüli, mis sai saatuslikuks ka Paile. Ehkki esimesena jõudis avalikkusse arhitektide liidu nurin, et linnhalli projekteerimist saadavad hämarad tehingud, siis näitavad paberid, et kuluaarides võitles selle vastu ka nõukogu esimees ise.
#000005
"Ma lasksin mitu korda mitut moodi uurida-puurida, kas see kõik on õige. Ma käisin koos vandeadvokaadiga Taavi Aasa juures. Ma saatsin e-maile, kirju, et see on ebaseaduslik, see tuleb lõpetada, enne kui hilja ei ole. Ma hoiatasin kohe, et sellest tuleb väga suur jama," rääkis Pai saates.
#000006
Pai sõnul ei kuulanud Taavi Aas teda. "Ei kuulanud. Ma arvan sellepärast, et see oli planeeritud niimoodi," ütles ta.
#000007
"Ma lihtsalt mõtlesin tuleviku peale. Ma mõtlesin seda, et okei, täna läheb see läbi, siis aasta kahe pärast tuleb audit sisse, valimised on toimunud, võib-olla võim on vahetunud, ja hakkab vaatama, kes selliseid otsuseid tegi ja kuhu need rahad läksid ja miks tehti selline ilma hanketa otsus," lisas ta.
#000008
Linnahalli hanketingimustes oli konkreetne reegel, et firma, kes paneb paika projekteerimistingimused, ei saa olla hiljem maja projekteerija. Ometi läks kõik vastupidi ja mõlemad tööd mängiti ühe büroo kätte. Pail ajas see harja punaseks.
#000009
"See on seadusevastane. Sellisel kujul projekteerija leidmine ja temale töö andmine on seadusevastane, seda ütlesid advokaadid mulle, seda ütles rahandusministeerium mulle või meile nõukogule. Kõik ütlesid, et see on vale," lausus Pai.
#000010
"Kõik ilmingud selleks, et see on kuriteokoosseis, on olemas. Ja kuna Taavi Aas on aktsepti andnud sellele, siis ta on osaline selles," jätkas Pai.
#000011
Pai hinnangul üritati linnavalitsuses raha kõrvale kantida. "Valimised on tulekul võib olla siis valimiskassase, see on hea võimalus tegelikult – suured summad ja korraga läinud. /.../ "See on päris kindel, et seda üritati teha. Miks muidu on vaja niimoodi susserdada," rääkis Pai.
#000012
Pai rääkis, et tema eesmärk oli selle lepingu peatamine ja selle toimumise korral läheks pöördunuks ta prokuratuuri.
#000013
Pai juttu kinnitavad ka paberid ja kaadri taga paljud teemaga seotud inimesed. Kokku näib, et ehkki viimasel ajal räägitakse tüdimiseni sellest, et Pai tegi endaga veidra lepingu – mida ta ka tegi – siis tegelikult võis ta ära hoida suurema kantimise. Lähiajal kuulutatakse 100 miljonit eurot maksva hoone projekteerimiseks välja uus ja seekord avalik konkurss. Isiklikus plaanis Pail nii hästi ei läinud. Eelmisel nädalal jäi ta ilma kahest töökohast, astus erakonnast välja ja tagatipuks ähvardab teda väärteoasi iseendaga töölepingu sõlmimise pärast. Pai ütleb, et nüüd on tõesti poliitikaga kõik.
#000014
Endal Pai mingit süüd ei näe. "Mul ei ole mitte mingit süüd seal, ma olen täiesti ausalt teinud seda tööd. /.../ Siis ma sain aru, et võibolla see erakonnas ongi nii, et rohkem on olulisem teened parteile kui oskused teadmised või kogemused," lõpetas Pai.
#000015
Taavi Aas: kahju, et Pai otsib konflikti sealt, kus seda pole
#000016
"Mul on kahju, et Meelis Pai üritab leida konflikti sealt, kus seda pole ja vaikib nendest asjaoludest, kus konflikt ilmselgelt tekkis," kommenteeris Pai süüdistusi Taavi Aas.
#000017
"Inimene, kes kirjutab endale lepingusse 300-eurose telefonikompensatsiooni ei saa ennast mitte kuidagi kujutada maksumaksja rahakoti sõbrana," lisas Aas.
#000018
"Linna süsteemis pole ka ühtegi lepingut, kus oleks tagatud viieprotsendine palgatõus igal aastal.Pai tegevusele annavad hinnangu sisekontroll ja politsei," sõnas Aas veel.
#000019
Aasa sõnul loevad Tallinna linna asutused ja ka ettevõtted raha väga hoolikalt ja kui mõni töötaja seda ei tee, tuleb tal lahkuda.
#000020
Mis puudutab seda küsimust, et kas Allianss Arhitektid OÜ pidi projekteerimisel osalema või mitte, siis otsus minna avatud hankele langetati Aasa kinnitusel ühiselt. "Mul ei ole siin Meelis Paile hanke korraldamise osas midagi ette heita. Nõukogu langetas õige otsuse. Nii rahandusministeeriumi, Arhitektide Liidu kui ka Meelis Pai nõuannet kuulati ja vastavalt ka toimiti."
#000021
Alliansi pakkumisest loobuti Aasa sõnul selgetel põhjustel "Algne eksperthinnang pakkus meile märksa soodsamat hinda kui hilisem Allianss Arhitektide pakkumine. Just see ligikaudu kolm miljonit suurem hind oligi põhjus, miks Allianss Arhitektide pakkumisest loobuti," selgitas ta.
#000022
Miks avatud hankele üleminek viibis, on Aasa selgitusel tingitud sellest, et autoriõiguse ja riigihangete reeglid on antud juhul omavahel vastuolus. "Siiamaani käis linnahalli projekteerimise hankemenetlus koostöös Allianss Arhitektid OÜ-ga väljakuulutamata läbirääkimistega riigihanke vormis, sest tehnilistel või kunstilistel põhjustel või ainuõiguse kaitsega seotud põhjustel saab hankelepingu sõlmida ainult ühe pakkujaga. Seega, õiguslikult oli ka siiamaani alus täiesti olemas, aga see alus osutus nõrgemaks ja ei olnud ka majanduslikult linnale kasulik," sõnas Aas.
#000023
"Pai lahkumisel polnud seost projekteerimisega, vaid see puudutas tema õigustühist lepingut kunstilise juhina." lõpetas Aas.
#000024
Tallinna linnavalitsus märtsis vabastada Meelis Pai Tallinna Linnahalli AS-i nõukogu esimehe kohalt, kuna mees sõlmis ise endaga töölepingu kunstilise juhi ametikoha täitmiseks. Tallinna linnapea kohusetäitja Taavi Aasa kinnitusel käitus Tallinna Linnahalli nõukogu esimehe kohalt tagasi kutsutud Meelis Pai ametis olles omavoliliselt.
#000025
Hiljem teatas Meelis Pai, et hoidis enda kinnitusel ära kolme miljoni euroni ulatuda võinud kahju.
#000026
Neli nõuannet Tallinna linna hangete korrastamiseks
#000027
Meelis Pai sattus väärteouurimise alla
#000028
Martin Helme: linnahall tuleks lammutada
#000029
Meelis Pai astus Keskerakonnast välja
#000030
Pai juhitav Salme kultuurikeskus on linna sisekontrolli uurimise all
#000031
Kuraator: rahvakunstis kasutatakse alati intensiivseid ja eredaid värve
#000036
Filmiajakirjanik Hollywoodi streigist: mõned suuremad filmid on edasi lükkunud
#000038
Töötukassa reformiga võib väheneda töötutoetuse maksmise aeg
#000039
Eestlane kuulus maastikutriatloni MM-il võidukasse teatemeeskonda
#000040
Riigieelarve tuleva aasta tulud on on 16,8 ja kulud 17,7 miljardit eurot
#000041
Rahvusringhäälingu arendusosakond otsib oma meeskonda frontend arendajat
#000042
Sõja 578. päev: Vene rünnakud Ukraina küladele kirdes tõid kaasa ohvreid
#000043
Kulukas rohepoliitika kaotab läänes hoogu
#000045
Lego loobus kasutatud plastpudelitest valmistatud klotside tootmisest
#000047
Rahandusminister saatis kiirkooskõlastusele kõrgemate riigiteenijate palgatõusu kärpe
#000048
Kosovos jätkub politseiniku tapmise järel lahing
#000050
Nädala algus on vähese pilvisusega ja sajuta
#000053
Laste kriitikameelt pärsib usk meediaplatvormide aususesse
#000056
Eesti neljas satelliit saadetakse orbiidile oktoobri alguses
#000057
Astronoom: virmalisi näeb sageli veel kolm-neli aastat
#000058
Uuring: enamik Eesti linnapuuke kannab ohtlikke haigustekitajaid
#000059
Töötutoetuse maksmine võib lüheneda üheksalt kuult kuuele
#000064
Pärnu linn laiendab tasulise parkimise ala ja tõstab hinda
#000065
Valitsus loodab maakonnasiseste bussiliinide tasuliseks muutmisega teenida 3–5 miljonit eurot piletitulu
#000066
Lelle - Rapla raudteelõik läheb kapitaalremonti
#000067
Kliimaministeerium plaanib lõpetada hanekahjude hüvitamise
#000069
Rahandusministeerium lubab ennetada eurorahade raiskuminekut
#000071
Kettagolfi rajad nihkuvad üha enam Tallinnast välja
#000072
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000073
Vaegkuuljatele ja -nägijateleKasutustingimusedIsikuandmete töötlemisestJupiter+Jupiter IOLasteekraanRaadioteater
#000074